Sarinui chueok

Sarinui chueok, koreeraz 살인의 추억, ingelesez Memories of Murder (euskaraz Hilketa Baten Kronikak), 2003ko Bong Joon-ho hegokorear drama film bat da. 1986-1991 artean benetan jazotako Hwaseongeko hilketa sailan oinarritua dago. Song Kang-ho, Kim Sang-kyung, Kim Roi-ha, Park Hae-il eta Byun Hee-bong aktoreek antzeztu zuten.

Nazioarteko zinemaldi askotan lehiatu zen, tartean Donostiako Zinemaldian, Urrezko Maskorraren izendapena jaso eta Zuzendari Onenaren Zilarrezko Maskorra, Zuzendari Berri Onenen Saria eta Nazioarteko Kritikaren FIPRESCI Saria irabaziz.

Argumentua 

1986, Hego Korea. Udalerri txiki batean neska gazte baten gorpua bortizki bortxatua eta eraila izanaren zantzuekin agertu berri da. Handik bi hilabetera, antzeko ezaugarriak dituzten bortxaketa eta hilketa saila jazoko da. Hortaz, hegokorear agintariek hiltzailea topatzeko polizia brigada berezi bat antolatuko dute, honen buru Park Doo-man (Song Kang-ho) herriko polizia detektibea eta Seul hiriburutik bidalitako Seo Tae-yoon (Kim Sang-kyung) polizia detektibea jarri dituzte.

Aktoreak 
 Song Kang-ho – Park Doo-man, detektibea
 Kim Sang-kyung – Seo Tae-yoon, Seuleko gazteagoa den baina eskarmentu gehiago duen detektinea
 Kim Roi-ha – Cho Yong-koo, Parken lankidea
 Song Jae-ho – Sergeant Shin Dong-chul, detektibe burua
 Byun Hee-bong – Sergeant Koo Hee-bong, kasuan lan egiten duen beste detektibe burua
 Go Seo-hee – Kwon Kwi-ok ofiziala, emakumezko polizia
 Park No-shik – Baek Kwang-ho, atzerapen mentala duen gizona eta hilketen susmagarrietako bat
 Park Hae-il – Park Hyeon-gyu, industria langilea eta kasuaren susmagarrietako bat
 Jeon Mi-seon – Kwok Seol-yung, Park Doo-manen emaztea
 Yeom Hye-ran – So-hyeonen ama

Kanpo estekak 
 IMDBko fitxa irakurgai 

Hego Koreako filmak
Neo-noir
Drama filmak
Serieko hiltzaileei buruzko filmak
Polizia filmak
Detektibe filmak
Benetazko gertaeretan oinarritutako filmak
Hego Korean girotutako filmak
1980ko hamarkadan girotutako filmak